รายงานของคณะกรรมการตรวจสอบ

เรียน ท่านผู้ถือหุ้น บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)

คณะกรรมการตรวจสอบบริษัท เอ็นอีพี อสังหาริมทรัพย์และอุตสาหกรรม จำกัด (มหาขน)
ประกอบด้วย กรรมการอิสระของบริษัทจำนวน 3 ท่าน ซึ่งเป็นผู้ทรงคุณวุฒิมีความรู้ความสามารถ
และประสบการณ์เฉพาะด้าน โดยมี พลเอก นฤนาท กัมปนาทแสนยากร
เป็นประธานกรรมการตรวจสอบ พลเอก เสงี่ยม สวางควัฒน์ และพลเอก ปริญญา ชัยสุกวัฒน์
เป็นกรรมการตรวจสอบ โดยกรรมการตรวจสอบทั้ง 3 ท่าน
ไม่มีส่วนร่วมในการบริหารและไม่ได้เป็นผู้บริหาร พนักงาน หรือลูกจ้างของบริษัท ในปี 2555
คณะกรรมการตรวจสอบได้มีการประชุมรวม 4 ครั้ง โดยได้มีการหารือร่วมกับผู้สอบบัญชี
และฝ่ายตรวจสอบภายในในเรื่องที่เกี่ยวข้อง
โดยได้รายงานผลการประชุมต่อคณะกรรมการบริษัททุกครั้ง
คณะกรรมการตรวจสอบได้ดำเนินการตามหน้าที่ความรับผิดชอบโดยสรุป ดังนี้

1.  สอบทานรายการทางการเงิน
    คณะกรรมการตรวจสอบได้สอบทานงบการเงินรายไตรมาสและงบการเงินประจำปี 2555
    ของบริษัท เอ็นอีพีฯ ร่วมกับฝ่ายตรวจสอบภายใน
    โดยได้เชิญผู้สอบบัญชีร่วมประชุมทุกครั้งที่มีการพิจารณางบการเงินรายไตรมาสและงบการเงินประจำปี
    คณะกรรมการตรวจสอบได้สอบถามผู้สอบบัญชี ในเรื่องความถูกต้อง ครบถ้วน ของงบการเงิน
    การปรับปรุงรายการบัญชีที่สำคัญ ซึ่งมีผลกระทบต่องบการเงิน
    ความเพียงพอเหมาะสมของวิธีการบันทึกบัญชี
    รวมทั้งมีการประชุมโดยไม่มีฝ่ายจัดการเข้าร่วมประชุมด้วย

2.  สอบทานความเหมาะสมของระบบควบคุมภายในและการตรวจสอบภายใน
    โดยประชุมร่วมกับผู้สอบบัญชีภายนอกและผู้ตรวจสอบภายใน
    โดยเน้นความเป็นอิสระของผู้สอบบัญชีภายนอกและผู้ตรวจสอบภายใน ให้ครอบคลุมความเสี่ยง
    ซึ่งฝ่ายบริหารได้พัฒนาระบบการควบคุมภายในด้านต่างๆให้ครอบคลุมและสามารถตรวจสอบได้
    มีการกำหนดกฎระเบียบให้เหมาะสม ทำให้เกิดความชัดเจน และในปี 2555
    บริษัทฯได้สมัครเข้าโครงการพัฒนาบริษัทจดทะเบียนด้านการกำกับดูแลกิจการที่ดี ประจำปี
    2555 ซึ่งจัดโดยตลาดหลักทรัพย์แห่งประเทศไทย
    เพื่อให้บริษัทมีการพัฒนาด้านการกำกับดูแลกิจการที่ดีขึ้นอย่างต่อเนื่อง

3.  ทบทวนการกำกับการปฏิบัติตามระเบียบและข้อกำหนดตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย ในด้านการเปิดเผยข้อมูลต่างๆ
    รายการที่เกี่ยวโยงกัน และกฎหมายอื่นที่เกี่ยวข้องกับธุรกิจของบริษัท

4.  พิจารณาและประเมินผลการปฏิบัติงานของผู้สอบบัญชีภายนอก
    ในการทำหน้าที่สอบบัญชีในปีที่ผ่านมา รวมทั้งพิจารณาคัดเลือก
    เสนอแต่งตั้งและกำหนดค่าตอบแทนผู้สอบบัญชี ประจำปี 2556

คณะกรรมการตรวจสอบได้พิจารณาผลการปฏิบัติงานและความเป็นอิสระในการปฏิบัติหน้าที่ของผู้สอบบัญชีภายนอกของบริษัท
รวมถึงความเหมาะสมของค่าตอบแทนแล้ว เห็นว่า ผู้สอบบัญชีได้แสดงความเห็น
และข้อเสนอแนะที่เป็นประโยชน์ในด้านการจัดทำรายงานทางการเงิน และการควบคุมภายใน
คณะกรรมการตรวจสอบจึงเห็นควรพิจารณาแต่งตั้ง นายพจน์ อัศวสันติชัย ผู้สอบบัญชี ทะเบียนเลขที่
4891 หรือนางสาววันนิสา งามบัวทอง ทะเบียนเลขที่ 6838 หรือนายธนะวุฒิ พิบูลย์สวัสดิ์
ทะเบียนเลขที่ 6699 หรือนางสาวสุลลิต อาดสว่าง ทะเบียนเลขที่ 7517 หรือผู้สอบบัญชีท่านอื่นที่
ก.ล.ต. ให้ความเห็นชอบของบริษัท สอบบัญชีธรรมนิติ จำกัด เป็นผู้สอบบัญชีของบริษัทประจำปี
2556 ซึ่งนับเป็นปีที่ 7 ติดต่อกันที่บริษัทได้ใช้บริการจากผู้สอบบัญชีบริษัทดังกล่าว
โดยมีค่าตอบแทนเป็นจำนวนเงิน 860,000
บาทนำเสนอต่อคณะกรรมการบริษัทเพื่อพิจารณาและขออนุมัติที่ประชุมผู้ถือหุ้นประจำปี 2556 ต่อไป

สำหรับปีสิ้นสุดวันที่ 31 ธันวาคม 2555 คณะกรรมการตรวจสอบมีความเห็นว่า
บริษัทมีระบบควบคุมภายในที่เหมาะสมและมีประสิทธิผล
มีการดำเนินงานที่สอดคล้องกับข้อกำหนดกฎหมายที่เกี่ยวข้องกับการประกอบธุรกิจของบริษัท
รายการที่เกี่ยวโยงกันมีความสมเหตุสมผลและมีการเปิดเผยข้อมูลอย่างเพียงพอ
และงบการเงินของบริษัทได้จัดทำขึ้นตามหลักการบัญชีที่รับรองทั่วไป เชื่อถือได้

[] ในนามคณะกรรมการตรวจสอบ

พลเอก

( นฤนาท กัมปนาทแสนยากร )

ประธานกรรมการตรวจสอบ

21 กุมภาพันธ์ 2556